b'\n_START_ARTICLE_\nRichard van der Riet Woolley\n_START_SECTION_\n\xc5\xbdivljenje in delo\n_START_PARAGRAPH_\nWoolley se je preselil v Ju\xc5\xbenoafri\xc5\xa1ko republiko, ker sta se star\xc5\xa1a tam upokojila. Diplomiral je na Univerzi v Cape Townu. Vrnil se je v Zdru\xc5\xbeeno kraljestvo in \xc5\xa1tudiral na Univerzi v Cambridgeu, kjer je sodeloval z Eddingtonom. Dve leti je delal na Observatoriju Mt. Wilson, leta 1931 pa se je spet vrnil v domovino. Med letoma 1933 in 1933 je bil glavni pomo\xc4\x8dnik v Kraljevem observatoriju Greenwich._NEWLINE_Osredoto\xc4\x8dil se je na astronomijo Sonca. Leta 1939 je postal predstojnik Son\xc4\x8devega observatorija Skupnosti narodov (CSO) v Canberri, Avstralija. Ker je leta 1956 postal enajsti kraljevi astronom, se je spet vrnil v Zdru\xc5\xbeeno kraljestvo. Slu\xc5\xbebo kraljevega astronoma je opravljal do leta 1971, ko ga je nasledil Martin Ryle. Wooley je preselil Kraljevi observatorij Greenwich z Greenwicha v Herstmonceux v Vzhodni Sussex._NEWLINE_\xc4\x8clan Kraljeve dru\xc5\xbebe je postal leta 1953. Med letoma 1963 in 1965 je bil predsednik Kraljeve astronomske dru\xc5\xbebe. Leta 1971 mu je Kraljeva astronomska dru\xc5\xbeba podelila zlato medaljo. V vite\xc5\xa1ki red so ga povzdignili leta 1963._NEWLINE_Med letoma 1972 in 1976 je bil predstojnik Ju\xc5\xbenoafri\xc5\xa1kega astronomskega observatorija v Sutherlandu na vi\xc5\xa1ini 1458 m, kjer so zelo dobri pogoji za opazovanja._NEWLINE_Po upokojitvi je pre\xc5\xbeivel ve\xc4\x8dino \xc4\x8dasa v Ju\xc5\xbenoafri\xc5\xa1ki republiki.'